Mora (mitolochía)

Iste articlo tracta sobre as Moras que son sers mitolochicos. Ta altros usos d'a palabra «Mora» se veiga Mora (desambigación).
As moras, u donas d'aigua en Ribagorza, son seguntes a mitolochía pirenenca criaturas que viven en puestos a on bi ha augua como lacos, ríos u ibons.

Puestos de Moras en Aragón
Bi ha a-saber-los puestos en Aragón a on viven, manimenos ye prou dificil trobar-se una mora. Belunas nomás pueden veyer-se en nueiz de luna clara u atras como a Princesa d'a Basa de la Mora solo que en a maitinada de Sant Chuan.

Atra mora famosa ye a mora d'Aquilué, que se feba peinar por una viella d'o lugar con un peine d'oro y que viviba en a Espelunga d'o Forato. Pareixita ye a historia d'a mora de Rasal, que viviba en as espelungas d'iste lugar y que tamién se feba peinar toz os días por una viella de Casa Petrico. Iste mito d'as peinadoras de moras ye común en muitos puestos, como os anteriors u como a mora de l'Achar d'Alano.

Moras en atros puestos
En atros puestos d'o Pireneu, norte d'a Peninsula Iberica u Occitania, as moras son conoixitas con atros nombres. Asinas en Ariège trobamos un tipo de fada dita sarrasine (on reconoixemos clarament la traducción de "mora" por "sarracina"). En Catalunya son ditas dones d'aigua, en Occitania daunas d'ayga, en Auvernia dannes d'aigüe, en Asturias xanes, en o País Basco Mairuak u en Cantabria anjanas u mozas de agua.

 Se veiga tamién 
Basa de la Mora
Mari
Fada
Laina

 Biografía 
Pirineos Montañas profundas, Ricardo Mur, Ed. Pirineo. ISBN 84-87997-53-8

Categoría:Mitolochía aragonesa
Categoría:Mitolochías pirenencas